CELEX: 32005D0649
Language: et
Date: 2005-04-13 00:00:00
Title: Euroopa Parlamendi ja nõukogu otsus nr 649/2005/EÜ, 13. aprill 2005, millega muudetakse otsust nr 1419/1999/EÜ kultuurisündmusega Euroopa kultuuripealinn seotud ühenduse meetmete kohta aastateks 2005 kuni 2019

4.5.2005   
            
            
               ET
            
            
               Euroopa Liidu Teataja
            
            
               L 117/20
            
         EUROOPA PARLAMENDI JA NÕUKOGU OTSUS nr 649/2005/EÜ,
   13. aprill 2005,
   millega muudetakse otsust nr 1419/1999/EÜ kultuurisündmusega Euroopa kultuuripealinn seotud ühenduse meetmete kohta aastateks 2005 kuni 2019
   EUROOPA PARLAMENT JA EUROOPA LIIDU NÕUKOGU,
   võttes arvesse Euroopa Ühenduse asutamislepingut, eriti selle artiklit 151,
   võttes arvesse komisjoni ettepanekut,
   võttes arvesse regioonide komitee arvamust, (1)
   
   toimides asutamislepingu artiklis 251 sätestatud korras (2)
   
   ning arvestades järgmist:
   
               (1)
            
            
               Euroopa Parlamendi ja nõukogu 25. mai 1999. aasta otsus nr 1419/1999/EÜ kultuurisündmusega Euroopa kultuuripealinn seotud ühenduse meetmete kohta aastateks 2005 kuni 2019 (3) on suunatud Euroopa kultuuride rikkuse, mitmekesisuse ja ühiste tunnuste esiletõstmiseks ning Euroopa kodanike vastastikuse tundmaõppimise soodustamiseks.
            
         
               (2)
            
            
               Otsuse nr 1419/1999/EÜ I lisas on sätestatud kronoloogiline järjekord, mille alusel liikmesriigid võivad seada üles selle kultuurisündmuse kandidaate. See lisa on piiratud riikidega, kes otsuse vastuvõtmise ajal 25. mail 1999. aastal olid liikmesriigid.
            
         
               (3)
            
            
               Otsuse nr 1419/1999/EÜ artiklis 6 on märgitud, et selle otsuse võib üle vaadata, eelkõige Euroopa Liidu laienemist silmas pidades.
            
         
               (4)
            
            
               Pidades silmas 2004. aasta laienemist on oluline teha ka uutele liikmesriikidele võimalikuks kandidaatide ülesseadmine kultuurisündmuse Euroopa kultuuripealinn raames lühikese aja jooksul ilma teiste liikmesriikide järjekorda muutmata, et alates 2009. aastast kuni ühenduse praeguste meetmete lõpuni saaks liikmesriikides igal aastal valida kaks pealinna.
            
         
               (5)
            
            
               Seepärast tuleks otsust nr 1419/1999/EÜ vastavalt muuta,
            
         ON VASTU VÕTNUD JÄRGMISE OTSUSE:
   Artikkel 1
   Otsust nr 1419/1999/EÜ muudetakse järgmiselt.
   
               1.
            
            
               Lisatakse järgmine põhjendus:
               
                           “(12a)
                        
                        
                           arvesse tuleks võtta käesoleva otsuse finantstagajärgi, et tagada piisav ja asjakohane rahastamine ühenduse poolt kahe Euroopa kultuuripealinna nimetamiseks;”.
                        
                     
         
               2.
            
            
               Artikli 2 lõige 1 asendatakse järgmisega:
               1.   “Liikmesriikide linnad nimetatakse Euroopa kultuuripealinnadeks vastavalt I lisa nimekirjas sisalduvale järjekorrale. Kuni aastani 2008 kaasa arvatud nimetatakse kultuuripealinnaks üks nimekirja kantud liikmesriigi linn. Alates aastast 2009 nimetatakse kultuuripealinnaks üks nimekirja kantud linn igast liikmesriigist. I lisas sätestatud kronoloogilist järjekorda võib muuta asjaomaste liikmesriikide omavahelisel kokkuleppel. Iga liikmesriik teatab kordamööda ühe või mitme kandidaatlinna ülesseadmisest Euroopa Parlamendile, nõukogule, komisjonile ja regioonide komiteele. Kõnealused kandidaatlinnad tuleb üles seada hiljemalt neli aastat enne kõnealuse kultuurisündmuse algust ja lisada võib asjaomase liikmesriigi soovituse.”
            
         
               3.
            
            
               I lisa asendatakse käesoleva otsuse lisas esitatud tekstiga.
            
         Artikkel 2
   Käesolev otsus jõustub kahekümnendal päeval pärast selle avaldamist Euroopa Liidu Teatajas.
   Seda kohaldatakse alates 1. maist 2004.
   
      Strasbourg, 13. aprill 2005
      
         
            Euroopa Parlamendi nimel
         
         
            president
         
         J. P. BORRELL FONTELLES
      
      
         
            Nõukogu nimel
         
         
            eesistuja
         
         N. SCHMIT
      
   
   
      (1)  ELT C 121, 30.4.2004, lk 15.
   
      (2)  Euroopa Parlamendi 22. aprilli 2004. aasta arvamus (Euroopa Liidu Teatajas seni avaldamata), nõukogu 21. oktoobri 2004. aasta ühine seisukoht (ELT C 25 E, 1.2.2005, lk 41) ja Euroopa Parlamendi 22. veebruari 2005. aasta seisukoht (Euroopa Liidu Teatajas seni avaldamata).
   
      (3)  EÜT L 166, 1.7.1999, lk 1.
   LISA
   EUROOPA KULTUURIPEALINNA KANDIDAATIDE NIMETAMISE JÄRJEKORD
   
               2005
            
            
               Iirimaa
            
            
                
            
         
               2006
            
            
               Kreeka (1)
               
            
            
                
            
         
               2007
            
            
               Luksemburg
            
            
                
            
         
               2008
            
            
               Ühendkuningriik
            
            
                
            
         
               2009
            
            
               Austria
            
            
               Leedu
            
         
               2010
            
            
               Saksamaa
            
            
               Ungari
            
         
               2011
            
            
               Soome
            
            
               Eesti
            
         
               2012
            
            
               Portugal
            
            
               Sloveenia
            
         
               2013
            
            
               Prantsusmaa
            
            
               Slovakkia
            
         
               2014
            
            
               Rootsi
            
            
               Läti
            
         
               2015
            
            
               Belgia
            
            
               Tšehhi Vabariik
            
         
               2016
            
            
               Hispaania
            
            
               Poola
            
         
               2017
            
            
               Taani
            
            
               Küpros
            
         
               2018
            
            
               Madalmaad (1)
               
            
            
               Malta
            
         
               2019
            
            
               Itaalia
            
            
                
            
         
      (1)  Kultuuri- ja Audiovisuaalnõukogu 28. mai 1998. aasta koosolekul võeti teadmiseks Kreeka ja Madalmaade järjekohtade vahetamine kooskõlas otsuse nr 1419/1999/EÜ artikli 2 lõikega 1.